COMUNICAT A HABITATGE I SERVEIS SOCIALS 
H SolucióPerALaRelly 


El 23 de setembre es va executar el desnonament de la Relly i la seva familia amb dos 
menors presents dins l'habitatge. Amb un dispositiu policial més propi d'una operació anti- 
terrorista. 
Denunciem la passivitat de serveis socials. Enlloc de vetllar per les necessitats i interessos de 
les persones desnonades, la seva presència serveixi per garantir l'execució de desnonaments 
on hi hagi menors o persones grans o amb dependència. 
Si serveis socials va destacar per la seva passivitat, l'Oficina d'Habitatge es va desentendre 
completament del cas i ni tant sols la SIPHO va fer acte de presència tot i saber que la Relly 
tenia: 

- Un informe de vulnerabilitat habitacional, 

- una sol-licitud de pròrroga del llançament signada per advocat i procurador, 

- voluntat i capacitat de la familia de pagar un lloguer assequible 

- la manca d'una alternativa habitacional en el moment de l'execució. 
Per tant, volem recordar a la regidoria d'habitatge de Barcelona la seva irresponsabilitat en el 
moment del desnonament, ja que es podria haver aturat i trobat una solució. De fet la Relly i 
la seva familia estaven disposats a pagar fins a 500€ de lloguer. 
L'alternativa habitacional que serveis socials li va oferir a aquesta família va ser una habitació 
per a 5 persones en un alberg a Santa Coloma durant 15 dies. Gràcies a la pressió del 
Sindicat d'Habitatge de Sant Andreu es va aconseguir que, mentre la Relly i la seva família no 
tinguessin una alternativa habitacional digna i estable, visquessin en un habitatge a Sant 
Andreu enlloc d'un alberg. En aquell moment l'oficina d'habitatge de Sant Andreu es va 
comprometre a tenir una solució per la Relly si entrava com a sol-licitant de la borsa de 
lloguer i si trobàvem un pis a Sant Andreu disposat a entrar a borsa, cosa que creien 
improbable. El sindicat, però, va complir amb la seva part. Tenim un habitatge sobre la taula 
a punt d'entrar a borsa. Però l'oficina d'habitatge, no està complint amb la seva paraula. La 
Relly i la seva família segueixen sense tenir una solució habitacional digna i estable. 
Exigim 
Que la regidoria i l'oficina d'habitatge assumeixin la seva responabilitat davant la Relly i facin 
valer les seves eines perquè la Relly i la seva familia, empadronada a Sant Andreu i amb els 


infants escolaritzats aquí, puguin viure sota l'estabilitat d'un contracte de lloguer. 





Sindicat d'habitatge de Sant Andreu 


